Legislació Europea: Convenció i Estratègia Europea d'accessibilitat 2020
Convenció de les Nacions Unides
La Convenció de les Nacions Unides sobre els drets de les persones amb discapacitat, ratificada per l'Estat espanyol i publicada en el BOE del 21 d'abril de 2008, fixa el compromís de promoure, protegir i assegurar el ple gaudi dels drets humans i les llibertats fonamentals en condicions d'igualtat per a les persones amb discapacitat i de promoure la seva dignitat.
La Convenció ha esdevingut el primer instrument ampli de drets humans amb caràcter vinculant per a tots els estats que l'han ratificat, entre els quals hi ha l'Estat espanyol.
Estratègia Europea sobre discapacitat 2012-2020
La Unió Europea va elaborar l'estratègia europea sobre discapacitat 2010-20 amb l'objectiu que totes les persones amb discapacitat puguin gaudir dels seus drets i es puguin beneficiar plenament de la seva participació en l'economia i en la societat europees.
L'Estratègia identifica vuit àrees primordials d'actuació:
L'Estratègia es posarà en pràctica de la manera següent:
Legislació estatal: Reial decret 1/2013
El Reial decret legislatiu 1/2013, del 29 de novembre, pel qual s'aprova el text refós de la Llei general de drets de les persones amb discapacitat i de la seva inclusió social.
Aquesta llei harmonitza el contingut de les lleis anteriors:13/1982, 51/2003 i 49/2007.
Garantir el dret a la igualtat d'oportunitats i de tracte, així com l'exercici real i efectiu de drets per part de les persones amb discapacitat en igualtat de condicions respecte a la resta de ciutadans i ciutadanes, a través de la promoció de l'autonomia personal, de l'accessibilitat universal, de l'accés a l'ocupació, de la inclusió a la comunitat i la vida independent i de l'eradicació de qualsevol forma de discriminació, de conformitat amb els articles 9.2, 10, 14 i 49 de la Constitució espanyola i a la Convenció Internacional sobre els Drets de les Persones amb Discapacitat i els tractats i els acords internacionals ratificats per Espanya.
Establir el règim d'infraccions i sancions que garanteixen les condicions bàsiques en matèria d'igualtat d'oportunitats, no discriminació i accessibilitat universal de les persones amb discapacitat.
La legislació catalana: Llei 13/2014
Configuració general de la llei d'accessibilitat:
L'Estatut d'autonomia estableix que els poders públics de Catalunya han de promoure les condicions perquè la llibertat i la igualtat dels individus i dels grups siguin reals i efectives.
Els poders públics, per tant, han de facilitar la participació de totes les persones en la vida política, econòmica, cultural i social del país, és a dir, possibilitar la participació de totes les persones en tots el àmbits de la societat.
Des d'aquest marc conceptual, la promoció de l'accessibilitat es configura com un dels instruments principals dels poders públics per a la consecució de la igualtat i, per tant, de la llibertat dels individus.
En aquest sentit, el 5 de novembre de 2014 va entrar en vigor la Llei 13/2014, de 30 d'octubre, d'accessibilitat.
Configuració legal de la llei d'accessibilitat:
La Llei 13/2014, de 30 d'octubre, d'accessibilitat, suposa un pas endavant en la promoció i la consecució real de la igualtat i, per tant, de la llibertat, de les persones a Catalunya.
Des d'un punt de vista formal i de tècnica legislativa, la nova Llei configura un conjunt normatiu integrador que intenta desplegar en un únic text la diversitat de disposicions sobre l'accessibilitat (normes estatals i internacionals); des d'un punt de vista material i de contingut, la nova Llei estableix el marc general de treball, drets i obligacions en l'àmbit de l'accessibilitat.
En aquesta línia, l'exposició de motius estableix que la Llei té dos objectius principals: d'una banda, aconseguir una societat inclusiva i accessible que permeti d'avançar cap a la plena autonomia de les persones, eviti la discriminació i propiciï la igualtat d'oportunitats per a tothom, especialment per a les persones que tenen discapacitats; de l'altra, actualitzar i facilitar un marc normatiu propi més àgil en matèria d'accessibilitat, adequat a les directrius internacionals, europees i estatals, en exercici de les competències de la Generalitat.
Per a més normativa relacionada amb accessibilitat feu clic aquí
L'assessorament en Accessibilitat es pot demanar a l' Àrea de Promoció de l'Accessibilitat i de Supressió de Barreres (Departament de Treball, Afers Socials i Famílies).
Es pot contactar amb l'Àrea de Promoció de l'Accessibilitat i de Supressió de Barreres a través del correu electrònic [EMAIL] o a través del telèfon 93 483 10 00.
Aquesta Àrea va elaborar el 2015 la Guia d'atenció a les persones amb discapacitats als serveis públics a fi de garantir que les persones amb discapacitat puguin participar en igualtat de condicions que la resta de ciutadans en l'ús dels serveis d'atenció al públic.
A aquesta Guia es presenten unes recomanacions concretes dirigides als treballadors i treballadores d'aquests serveis per tal que puguin atendre amb una actitud positiva d'ajut i entesa, de forma personalitzada, a les persones que tenen necessitats específiques a causa de la seva discapacitat.
En aquest apartat es presenten definicions de conceptes com accessibilitat, mobilitat, barreres arquitectòniques o de la comunicació i autonomia personal.
Els serveis d'accessibilitat que es poden oferir en les arts escèniques són diversos.
En el marc d'un model de cultura accessible i inclusiva, aquests serveis s'adrecen a tots els usuaris, si bé hi ha alguns usuaris que se'n beneficien especialment.
Els edificis han de ser accessibles i disposar de places d'aparcament adaptades, com també rampes, plataformes i itineraris accessibles per a espectadors amb diverses necessitats (cadires de rodes, scooters, etc.).
Caldria tenir també en compte que alguns usuaris van acompanyats de gossos d'assistència.
La tecnologia pot ajudar a: (a) facilitar l'accés als serveis (per exemple, mitjançant aplicacions de mòbil), i (b) crear els continguts d'aquests serveis (per exemple, fent servir síntesi de parla per generar audiosubtitulacions).
Barcelona Òpera Accés ofereix els continguts adaptats (audiodescripció i sobretítols) de l'obra representada en el Liceu i configura un mitjà tècnic per a la presentació d'aquests continguts, reproduint-se en el propi dispositiu de cada usuari.
L'aplicació permet descarregar l'audiodescripció de l'obra perquè pugui ser seguida per les persones cegues, així com la descàrrega dels sobretítols per a les persones sordes, sent aquests continguts reproduïts de forma sincronitzada amb l'obra representada.
Lectura fàcil és una entitat sense ànim de lucre que treballa per fer accessible la lectura, la cultura i la informació a tothom, amb especial atenció a les persones amb dificultats lectores.
A la seva pàgina web es troba un recull de documents que recullen pautes per a l'elaboració de materials de Lectura Fàcil.
Les pàgines web a Internet han esdevingut molt importants per cobrir tot tipus d'informació, com també per permetre una comunicació interactiva entre les persones, les institucions governamentals i les entitats comercials.
En relació amb la comunicació accessible, la pàgina web ha de seguir els criteris d'accessibilitat següents:
D'altra banda, la World Wide Web Consortium (w3C) ofereix informació sobre normes d'accessibilitat per a pàgines web o també per mitjà de www.easy-read-online.co.uk.
Actualment existeixen tres nivells d'accessibilitat:
Per saber quin nivell d'accessibilitat té una web es pot contrastar mitjançant les pàgines web següents: www.tawdis.net (Web accessibility Toolbar); www.validator.w3.org (eina de validació del nivell) i www.jigsaw.w3.org.
El projecte europeu Accessible Culture and Training (ACT) proposa la definició d'un nou perfil professional (expert/manager en accessibilitat per a les arts escèniques) que permeti als espais escènics assumir les necessitats d'accessibilitat que els hi reclama la normativa.
Així mateix, a través del projecte es desenvoluparan els diferents tipus d'activitats de formació associades a aquest perfil professional.
El projecte se centra en la promoció de la igualtat d'oportunitats i d'accessibilitat als esdeveniments culturals (arts escèniques) en tots els països i idiomes, i busca establir i qualificar el perfil d'expert en accessibilitat per apoderar a tota la ciutadania i en especial a les persones amb discapacitat.
El projecte inclou la realització d'una sèrie d'activitats que comencen amb un estudi de les necessitats actuals i emergents en el camp de les arts escèniques en termes d'accessibilitat.
La definició d'un perfil professional, i dels coneixements i habilitats necessaris per al desenvolupament d'aquest, serà el primer pas que permetrà dur a terme altres accions, com ara el disseny d'activitats d'aprenentatge innovadores.
Aquestes seran desenvolupats tant a través del disseny curricular com d'un MOOC (massive open on-line course).
Les polítiques públiques aplicables es dissenyaran amb la col·laboració d'autoritats regionals i locals.
Finalment, els membres del projecte dissenyaran i crearan una etiqueta d'accessibilitat per a les arts escèniques.
Així mateix, a través de les accions dutes a terme al llarg del projecte es crearà un sistema de certificació europea unificada per al nou perfil professional.
Pautes per treballar abans de l'assistència a un teatre a mode d'història anticipativa i seqüencia en forma de Guia.
Utilitzar la guia com a eina perquè les persones amb Trastorn d'Espectre Autista puguin millorar l'experiència d'anar a un teatre.
Com a exemple: Les guies del Gran teatre del Liceu
L'Agència Catalana de Turisme, amb l'objectiu de promocionar i difondre el Turisme Accessible a Catalunya, posa a disposició del sector turístic " Catalunya per un Turisme Accessible ", que facilita la identificació d'aquells productes o destinacions turístiques que reuneixin les condicions necessàries per ser promocionats entre turistes amb discapacitat, mobilitat reduïda o necessitats especials.
Biblioteques inclusives és un projecte coordinat pel Servei de Biblioteques del Departament de Cultura que pretén establir uns mínims per aconseguir que totes les biblioteques públiques catalanes siguin espais inclusius i que recull l'estat de la qüestió de l'accessibilitat en aquests equipaments culturals.
Totes les novetats del projecte es poden seguir a través del hashtag.
L'estadística sobre la població amb discapacitat de Catalunya és fruit de l'explotació d'una base de dades que es nodreix de la informació registrada als serveis de valoració i orientació dependents de la Secretaria d'Inclusió Social i de Promoció de l'Autonomia Personal.
Podeu consultar les dades disponibles sobre la població amb discapacitat de Catalunya ordenades per anys en ordre decreixent, així com la descripció de les variables utilitzades per a l'elaboració.
Aquestes dades proporcionen una visió de les principals característiques d'aquest col·lectiu i s'utilitzen per dissenyar polítiques adreçades a millorar-ne la integració i la qualitat de vida.
Trobareu més informació al següent enllaç: http://treballiaferssocials.gencat.cat/ca/ambits_tematics/persones_amb_discapacitat/estadistiquesdiscapacitat/